આ વ્યવસ્થા પરથી જ તેનો કોઈ વ્યવસ્થાપક હોવો જોઈએ, કોઈ નિયંતા હોવો જોઈએ એવું સહેજે માની શકાય તેવું છે અને આ નિયંતા કે વ્યવસ્થાપક એટલે જ ઈશ્વર. આ નિયતરૂપ નિયમો દ્વારા જ ઈશ્વર જગતને ચલાવી રહ્યા છે. આ સમજદારી સાથે પુષ્પદંત મહારાજ ત્રણ વેદો (ઋગ્વેદ, સામવેદ અને યજુર્વેદ)નું પ્રમાણ પણ આપે છે. વેદોમાં વર્ણન આવે છે કે આત્મારૂપ ઈશ્વર જ આકાશરૂપે, વાયુરૂપે, અગ્નિ રૂપે, પાણી રૂપે અને પૃથ્વી રૂપે પ્રગટ થાય છે આ બધું ઈશ્વરનું જ ઐશ્વર્ય છે.